16. ΒΑΣΙΛΙΚΟΝ ΔΙΑΤΑΓΜΑ υπ’ αριθ.788 της 22/26 Δεκ.1963(ΦΕΚ Α΄232) Περί προσθήκης της Ενδοκρινολογίας εις τας συναφείς ιατρικάς ειδικότητας. Έχοντες υπ’ όψιν: 1)Τας διατάξεις της παρ.3 του άρθρ.29 του Ν.Δ.3895/1958 «περί τροποποιήσεως των περί Ιατρικών Συλλόγων και τινων άλλων διατάξεων». 2)Την υπ’ αριθ.91/15.5.1963 γνωμοδότησιν του Συμβουλίου Ιατρικών Ειδικοτήτων. 3)Την υπ’ αιρθ.599/1963 γνωμοδότησιν του Συμβουλίου της Επικρατείας. Προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-1.Εις τας υπό του άρθρ.11 του Ν.Δ.3366/1955 «περί ασκήσεως ιατρικού επαγγέλματος και ιατρικών ειδικοτήτων κλπ.». οριζομένας συναφείς ιατρικάς ειδικότητας προστίθεται και η συναφής προς την Παθολογίαν και Παιδιατρικήν ιατρική ειδικότης της «Ενδοκρινολογίας». Η σχετική άδεια δύναται να χορηγήται εις ιατρούς κεκτημένους την ειδικότητα της Παθολογίας ή Παιδιατρικής και έχοντες μεταγενεστέραν ειδικήν μετεκπαίδευσιν εις ανεγνωρισμένον Ενδοκρινολογικόν Κέντρον της ημεδαπής ή αλλοδαπής επί τριετίαν εξ ης δύο έτη εις Τμήμα Κλινικής Ενδοκρινολογίας διαθέτον τον απαιτούμενον αριθμόν κλινών και εν έτος εις Ενδοκρινολογικόν Εργαστήριον. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 